ลูกค้าแบงก์เปิดบัญชีออนไลน์-ออมทรัพย์ได้ทุกที่
ธนาคารทหารไทย &nbsp;มอบอิสระให้ลูกค้าเปิดบัญชีเงินฝากด้วยตัวเองได้ทุกที่ ทุกเวลา ครั้งแรกของวงการธนาคารไทย
18 พ.ค. 2554

ธนาคารทหารไทย  มอบอิสระให้ลูกค้าเปิดบัญชีเงินฝากด้วยตัวเองได้ทุกที่ ทุกเวลา ครั้งแรกของวงการธนาคารไทย 
นางกาญจนา โรจวทัญญู ผู้ช่วยกรรมการผู้จัดการใหญ่ สายงานการตลาดลูกค้ารายย่อย ธนาคารทหารไทย (TMB) กล่าวว่า  ธนาคารได้พัฒนาระบบการเปิดบัญชี TMB ออนไลน์ ขึ้น เพื่อตอบโจทย์ความต้องการของลูกค้า โดยเฉพาะกลุ่มผู้ใช้บริการอินเทอร์เน็ต แบงก์กิ้ง สามารถเปิดบัญชีของตัวเองได้ทุกที่ทุกเวลา  นับเป็นการเปิดบัญชีเงินฝากรูปแบบใหม่ครั้งแรกของธนาคารไทย ธลูกค้าและผู้สนใจ ตั้งแต่วันนี้เป็นต้นไป ซึ่งจะมีทั้งความสะดวก รวดเร็ว ปลอดภัย 
"ไม่ว่าจะอยู่ที่ไหน เวลาใด ลูกค้าก็สามารถเปิดบัญชี หรือฝากเงินเพิ่มได้ตามต้องการ ประหยัดเวลา เพิ่มความคล่องตัว และช่วยให้ไม่พลาดข้อเสนอดีๆ โดยเฉพาะเงินฝากประจำ ที่เรามักจะมีข้อเสนอดีๆ มานำเสนอลูกค้าอย่างต่อเนื่อง หากช่วงใดมีอัตราดอกเบี้ยพิเศษ ลูกค้าก็สามารถโอนเงินมาฝากเพิ่มได้อีก และเมื่อใดที่ลูกค้าต้องการมีสมุดคู่ฝาก (Passbook) ก็สามารถติดต่อขอรับได้ที่สาขาของ TMB ที่ตนเองเลือกใช้เมื่อเปิดบัญชีได้ทันที"ผู้บริหารธนาคารทหารไทยกล่าว
นางกาญจนากล่าวว่า ในช่วง 2 ปีที่ผ่านมาลูกค้าให้ความสนใจในผลิตภัณฑ์ทางการเงินหลายๆ ตัวของธนาคารไม่ว่าจะเป็น TMB No Fee, TMB Up &amp; Up หรือ TMB ดอกเบี้ยด่วน แต่ด้วยข้อจำกัดด้านเวลา ลูกค้าส่วนหนึ่งจึงไม่สามารถไปเปิดบัญชีได้ทันทีตามที่ต้องการ ธนาคารจึงบริการการเปิดบัญชีออนไลน์ เพื่อตอบสนองความต้องการของลูกค้าไตามแนวคิดกลยุทธ์การยึดลูกค้าเป็นศูนย์กลางที่มุ่งสร้างสรรค์ผลิตภัณฑ์และบริการใหม่ให้กับตลาดการเงินและเป็นทางเลือกให้แก่ผู้บริโภคอย่างต่อเนื่อง
นางทามาร่า แวน เดน แบน ผู้อำนวยการอาวุโส เจ้าหน้าที่บริหารฝ่ายผลิตภัณฑ์เงินฝากและการชำระ TMB กล่าวเสริมว่า บริการการเปิดบัญชีออนไลน์ นี้ จะสร้างความสะดวกและคล่องตัวให้กับผู้ใช้บริการ TMB อินเทอร์เน็ต แบงก์กิ้ง ได้อย่างมาก แค่เพียงลูกค้าสนใจที่จะเปิดบัญชี ไม่ว่าจะเป็นประเภทออมทรัพย์ หรือ ฝากประจำ ลูกค้าก็สามารถเปิดบัญชีได้ด้วยตนเองผ่านทางเว็ปไซต์ของ TMB หรือ tmbdirect.com